שער כל האומות

שער כל האומות (בפרסית עתיקה: 𐎯𐎢𐎺𐎼𐎰𐎡𐎶𐏐𐎻𐎡𐎿𐎭𐏃𐎹𐎢𐎶) המכונה גם "שער חשיארש", הוא אחד המבנים המפוארים והמפורסמים ביותר בעיר העתיקה פרספוליס שבאיראן. השער נבנה במאה ה-5 לפנה"ס על ידי המלך הפרסי חשיארש הראשון ככניסה ראשית וטקסית לארמון המלוכה. מבנה השער כלל אולם מרכזי עם עמודים בגובה של כ־16.5 מטרים. הכניסות לשער עוטרו בפסלי ענק של למסו – דמות מיתית של שור מכונף בעלי ראשי אדם, שנועדו לסמל כוח ולהרחיק רוחות רעות. על קירות השער נחרטו כתובות בשלוש שפות עתיקות (פרסית עתיקה, עילמית ובבלית), המספרות על בנייתו. גלריה קישורים חיצוניים אתר האינטרנט הרשמי של שער כל האומות הערות שוליים